– Gir et ansikt til kvinneundertrykkende holdninger
– Ingen har krav på en annens kropp. Ingen framtidige karrieremulighet hos en gjerningsperson kan unndra ham eller henne skyld for ugjerningen, sier Hadia Tajik, nestleder i Arbeiderpartiet, til VG.Hadia Tajik reagerer kraftig på høyesterettsadvokat Gunnar Nerdrum sine holdninger til voldtekt i Klassekampens kronikk. I kronikken som ble skrevet med utgangspunkt i reaksjonene som har oppstått etter «Hemsedal-saken», snakker Nedum om både «ekteskapelige rettigheter» og «en kort utskeielse». – Nå har vi i en uke hatt en debatt om holdninger overfor kvinner som blir voldtatt, at de blir gjort medansvarlige for overgrepet, og forestillinger om at det egentlig ikke er så alvorlig. Disse holdningene får et ansikt i høyesterettsadvokat Gunnar Nerdrum, sier Tajik. Kommentar: Voldtektssaken som opprører Norge Nestlederen i Arbeiderpartiet føler behov for å oppklare visse misforståelser: – Sex uten den andres samtykke er voldtekt. Enten det er i eller utenfor et ekteskap. Enten det er i våken eller sovende eller beruset tilstand. Uansett hvor hyggelig offer og gjerningsperson hadde det før overgrepet fant sted, sier Tajik. Les også: – De har tatt fra meg noe jeg aldri får tilbake Hun understreker at Stortinget i 2010 hevet minimumsstraffen for voldtekt til tre år, nettopp fordi de mener at en kriminell handling som rammer en persons seksuelle integritet bør ha en streng straff. – Vi anser ikke et overgrep for å være en «utskeielse» slik han gjør. At en i Nerdrums posisjon har disse holdningene viser nok også at dette er meninger som dessverre kan være mer utbredt enn vi trodde i likestilte Norge, sier Tajik. Les også: Ville anmelde neddopingsforsøk – avvist av politietAdvokat Mette Yvonne Larsen reagerer også på det Nerdrum kaller «ekteskapelige rettigheter» og «korte utskeielser». – Det viser et foreldet syn på kvinner, det er like gammeldags som å tenke at alle kvinner er ofre og alle menn er gjerningsmenn. En voldtekt er ingen utskeielse, det er flåsete sagt, sier Larsen til VG. Hun er likevel enig i Gunnar Nerdrums uttalelse om at lavere minimumsstraff enn tre år for voldtekt, kunne ført til flere domfellelser. – Jeg tror en minimumsstraff på tre år får mange dommere til å frifinne hvis de er i tvil eller usikre på hva som egentlig har skjedd. Flere av de tiltalte er unge, dommere kan tenke at handlingen ikke er verdt tre års fengsel. Særlig siden man ofte er usikker på hvordan hendelsesforløpet faktisk var, sier Larsen. Hun tror mange ungdom kan misforstå situasjonen og ofte ikke har kontroll på handlingene sine. – Dersom domstolene stod friere til å gi en straff de fant riktig, ville det vært enklere å vurdere disse sakene. Advokaten understreker at voldtekt er alvorlig og skal straffes, men at det likevel er mange problematiske nyanser. – Det er veldig ofte rusmidler og alkohol involvert, dømmekraften til både gjerningsperson og offer er redusert, og situasjonen knyttet til bevissthet kan være vanskelig å bevise i etterkant. Men hvis en kvinne sier nei så sier de nei, men hva som er sagt og gjort er ofte veldig vanskelig å bedømme. Det er hovedproblemet, sier Larsen. Jentene vil ikke si ifra om voldtekt: Redd for horestempelHun frykter i lyset av den pågående debatten at flere kvinner enn nødvendig vil sette seg selv offerrollen. – Jeg frykter at flere kvinner plasserer seg i offerrollen enn de som reelt sett er et offer En situasjon kan være ubehagelig, kjip og moralsk forkastelig, men det er ikke nødvendigvis straffbart. Kvinnene blir alltid plasser i offersituasjoner, og kvinner tar den posisjonen. Vi er ikke tjent med at alle kvinner setter seg selv i en offersituasjon hvis de har opplevd en belastende seksuell hendelse. Men når det er sagt så må menn respektere at kvinner sier nei, og tvinger man seg til det, - og mannen har oppfattet og forstått det – så er det en voldtekt. Advokaten har likevel ikke sans for Kvinnefrontens slagord: «et entusiastisk ja, eller så er det en voldtekt». – Det eksisterer glideskala hvor det er det er de alvorligste handlingene som skal straffes. Les også: Noe er riv ruskende galt med det norske rettssystemet– Dette er ikke et ukjent standpunkt, sier Tajik Da Stortinget hevet minimumsstraffen for voldtekt var det flere forsvarsadvokater som kom med de samme innvendningene. – Selv om personen er ung og har fremtiden foran seg, så er det ofte et offer inni bildet som også kanskje er ungt og har fremtiden foran seg. Jeg tror det er viktig at domstolen ikke blander sammen skyldspørsmålet og straffenivå. Tajik understreker at en minimusstraff på tre år ikke bør føre til færre domfellelser. – Det bør føre til en økt bevissthet til hvor alvorlig voldtekt er.
Hadia Tajik regaerer kraftig på høyesterettsadvokat Gunnar Nerdrums syn på voldtekt.